དེ་ཡང་བོད་ནང་ནས་ཕེབས་པའི་བོད་ལྗོངས་སློབ་གྲྭ་ཆེན་མོའི་དཔེ་མཛོད་འགན་འཛིན་སྐ་བ་ཤེས་རབ་བཟང་པོ་གཙོས་པའི་བོད་ནང་གི་དགེ་རྒན་ཆེན་མོ་རྣམ་པ་དང་།བཙན་བྱོལ་དང་ཕྱི་རྒྱལ་ཁག་ནས་ཕེབས་པའི་ཉམས་ཞིབ་པ་ཆུང་ཚེ་རིང་ལགས་དང་བསྟན་འཛིན་ནོར་བུ་ལགས་གཙོས་པའི་བསམ་ཚུལ་གང་མང་གནང་།དེ་མིན་ནུབ་ཕྱོགས་ཀྱི་མཁས་དབང་ཆེན་མོ་ནེ་གོ་ལ་སུ་གཙོས་པའི་བསམ་ཚུལ་དང་རྒྱབ་སྐྱོར་གནང་།མཇུག་མཐར་ཚོགས་ཞུགས་པ་སོ་སོས་བསམ་ཚུལ་བཏོན་པ་དང་དྲི་བ་དྲི་ལན་སོགས་ལྷུག་པོར་གནང་བ་དང་།ད་དུང་སྨོན་ལམ་ཚིག་མཛོད་ཀྱི་ལས་གཞི་འདིར་དགའ་མོས་དང་ལས་གཞི་རླབས་ཆེན་འདི་མུ་མཐུད་རྒྱུན་འཁྱོངས་དགོས་པའི་རེ་སྐུལ་ཞུ་མཁན་ཡང་མང་པོ་བྱུང་བ་མ་ཟད།ང་ཚོ་བོད་ལ་ཡང་གཅིག་གྱུར་རང་བཞིན་ལྡན་པའི་བོད་ཀྱི་སྐད་ཡིག་དང་འབྲེལ་བའི་ཚིག་མཛོད་རིག་པའི་གཞུང་ལུགས་ཤིག་དགོས་གལ་ཆེ་སྐོར་གྱི་སྐོར་ནས་ཡང་གླེང་མོལ་བྱས་སོང་།